open-index/open-wikipedia-markdown huggingface dataset:
Adolf Relling

**Adolf Normann Relling** (født 3. januar 1913, død 24. februar 2006) var en norsk interiørarkitekt og møbeldesigner fra Sykkylven på Sunnmøre. Han har hatt stor betydning for den funksjonalistiske møbelstilen i kombinasjon med håndverksmessig tradisjonell kvalitet.

Han vokste opp i et håndverksmiljø, gikk i møbellære på møbelverksteder i lokalsamfunnet før han begynte på Ulsteinvik folkehøgskole, for deretter å reise til Oslo og begynne på Statens håndverks- og kunstindustriskole under arkitekten Arne Korsmo og maleren Arne E. Holm. Hans håndverksbakgrunn ble styrket og videreutviklet med arbeid i Oslo-bedriften Hjort & Østlyngen, studieopphold i Stockholm og sudiereise til Finland. Relling etablerte i 1943 sammen med Rolf Rastad tegnekontoret Rastad og Relling som etter krigen ble supplert med en møbelforretning i Oslo sentrum.

Av hans innredning og møbleringsoppdrag kan nevnes: Grand Hotels dagligstue og Palmen; Norsk Arbeidsgiverforening; Kongeskipet; Stortingsbygningens ombygging: møblering i samarbeid med arkitekt Nils Holter, Televerkets bygning i Pilestredet/Universitetsgata/St. Olavs plass, Oslo: møblering i samarbeid med Nils Holter; NRK Marienlyst, Oslo: møblering i samarbeid med Nils Holter.

Som møbeldesigner arbeidet han for mange møbelprodusenter, blant annet Gustav Bahus i Bergen.

Han var bror av Ingmar Relling som tegnet og formgav blant annet stolene Siesta og Orbit.

## Priser
* Statens stipend for eldre fortjente kunstnere

## Referanser
Vatikanhøyden

**Vatikanhøyden** (latin: *Mons Vaticanus*; italiensk: *Colle Vaticano*) er navnet som lenge før den kristne æra var gitt til en av høydene på elven Tiberens høyre (vestre) bredd, på motsatt side av Romas syv høyder. Det er mulig at en etruskisk by ved navn  *Vaticum* lå her. 

På 100-tallet var det et romersk *[[circus]]* (som en gresk hippodrom) oppunder Vatikanhøyden, og i åssiden opp mot høyden var det et gravfelt. Peterskirken er bygget over gravfeltet, slik at høyalteret i kirken ligger rett over den grav som man fra tidlig av har utpekt som apostelen Peters grav. Ved bygningen av Peterskirken ble en stor del av høyden planert. 

## Etymologi
Antikkens romere hadde flere meninger om opphavet til det latinske ordet *Vaticanus*. Marcus Terentius Varro (100-tallet f.Kr.) knyttet til en Deus Vaticanus eller Vagitanus, en romersk guddom som utrustet småbarn med evnen til å snakke som bevist ved deres første jamring (*vagitus*, første stavelse er uttalt *wa* på klassisk latin). Varros ganske kompliserte forklaringer knytter denne funksjonen til skytsguden for stedet og til talens avanserte makt som hos profet (*vates*), som det er bevart av den senere oldtidslærde Aulus Gellius:

Augustin av Hippo, som var kjent med Varros verker om antikkens romerske teologi, nevner denne guddommen tre ganger i sin bok *[[Om Gudsstaten]]*.

Vaticanus er dog mer sannsynligvis avledet fra navnet til en eldre etruskisk bosetning, muligens kalt Vatica eller Vaticum, lokalisert i det generelle området som romerne kalte *vaticanus ager*, «vatikanske område». Om en slik bosetningen eksisterte er det ingen spor etter det som har blitt oppdaget, noe som uansett er vanskeliggjort ved senere bebyggelse på stedet. Konsulære ''fasti'' bevarer personnavnet Vaticanus på midten av 400-tallet f.Kr., men av ukjent tilknytning til stedsnavnet.

## Referanser


## Litteratur
* Bello, Nino Lo (1998): *Incredible Book of Vatican Facts and Papal Curiosities*, New York: Liguori Publications. ISBN 0-7648-0171-6.
Willem van de Sande Bakhuyzen

**Willem van de Sande Bakhuyzen** (født 13. november 1957 i Arnhem, død 27. september 2005 i Amsterdam) var en nederlandsk filmregissør. Han gjorde sin skuespillerdebut i den oscarvinnende filmen *The Assault* fra 1986. Regidebuten kom i 1990, da han regisserte den nederlandske TV-serien *12 steden, 13 ongelukken*. Han regisserte 16 filmer i sin karriere, og flere av dem mottok gode kritikker også internasjonalt. Til sammen vant filmene hans 21 forskjellige priser, og de ble nominert for ytterligere 11 priser.

Van de Sande døde av kreft i 2005, dagen før premieren til hans film *Leef!* (*Lev!*).

## Filmografi
### Skuespiller
* *The Assault* (1986, orig. *De Aanslag*)
* *De Orionnevel* (1987)

### Regissør
* *Sop* (1999, film for TV)
* *Zin* (2001, film for TV)
* *Touch* (2001; orig. *Lost*)
* *Familie* (2001)
* *Kaas en noten* (2002, film for TV)
* *De Enclave* (2002, film for TV)
* *Hotel Bellevue* (2003, film for TV)
* *Cloaca* (2003, film for TV)
* *Embracing Time* (2004; film for TV)
* *[[Lepel-koden]]* (2005, orig. *Lepel*)
* *Leef!* (2005)
* *Ik omhels je met 1000 armen* (2006)

## Referanser


## Eksterne lenker
*
Varde

**Varde** (fra norrønt *varði*; beslektet med «å være *var*», «oppmerksom, aktpågivende», beslektet med norrønt *varða* - holde vakt, hindre, stå til ansvar; engelsk *ward* og fransk *guard*) er oppstablede steiner (eller oppreiste steiner) som merke på fjelltopp, langs sti og lignende. Disse steinkonstruksjonene som er plassert på høyder i terrenget, gjerne som vei- eller grensemerke. Under oppmålingen av Norge er mange varder bygget som siktmerke. Da markerer vardene trigonometriske punkter som ble benyttet i kartleggingen. I oppmålingen ble det bygget både runde og firkantede varder, og de ble fortrinnsvis plassert på fjelltopper med god utsikt. De hadde gjerne et tverrmål på 1 til 1,5 m, og var ofte omkring 1,5 til 2 meter høye.

Begrepet er også brukt om veter, men da ofte i formen «vedvarde» eller «ildvarde». I tillegg brukes ordet «varde» om en type sjømerker bygd opp av stein for å markere spesielle lokaliteter langs skipsleden.
## Bruk og misbruk

I fjellet brukes varder i dag systematisk av blant andre Den norske turistforening for å markere trygge stier mellom hytter og andre turmål. Mange steder har lokale idrettslag og andre satt nye varder på toppen av fjell i nærområdene, gjerne med merkede turløyper for å gjøre det enkelt å komme dit.

Enkelte har i tillegg markert sitt besøk ved å bygge enda flere varder, ofte på nye steder. Resultatet kan lett bli at det som skulle være trygge veivisere, blir en farlig løype å følge i tåke eller halvmørke. Varder skal lede vandrerne på en trygg rute, men med små-varder over alt, til og med på kanten av stup, risikeres det motsatte.

Høyfjellsterrenget ved Polarsirkelsenteret er klassifisert som tundra, og dermed like følsomt for slitasje som terrenget på Svalbard. Som bildet til høyre viser, er deler av bakken merket både av vardebygging og leting etter mer stein. På Svalbard er det forbudt å bygge varder.

Sherpatrappene opp til Gaustatoppen ødelegges av uvitende mennesker som fjerner mindre stein til vardebygging slik at trappetrinn løsner, og folk snubler og skader seg.

## Referanser


## Se også
* Vete
* Budstikke

## Eksterne lenker
* 
* Sjøforsvaret ca. 955&ndash;1814, *Mil.no*
* Det gamle vetesystemet i Nordfjord på fylkesleksikonet til *NRK Sogn og Fjordane*
Lepel-koden

***Lepel-koden*** (originaltittel: *Lepel*) er en nederlandsk barnefilm fra 2005. 

Filmen vant ''Film & Kino''s barnefilmpris under barnefilmfestivalen i Kritstiansand.

## Handling
«Lepel» må flytte til sin onde bestemor etter at foreldrene hans forsvinner. Bestemor driver en butikk som selger knapper, og hun tvinger «Lepel» til å stjele knapper fra et klesmagasin. «Lepel» blir behandlet som en slave, og til slutt rømmer han. Han treffer selgeren «Max», en snill mann som hjelper ham med å legge en plan for å finne igjen «Lepel»s foreldre.

## Norske stemmer
* Julian Mæhlen som Lepel
* Ida Holme Nielsen som Pia
* Bjørnar Teigen som Max
* Janne Formoe som Frøken Broer
* Marit Andreassen som Koppenol
* Ingar Helge Gimle som Læreren
* Ellers medvirker: Kikki Stormo, Jacob Holemark Kongsrud, Unn Vibeke Hol, Trond Teigen, Stig Hjerkinn Haug, Helene Johannessen og Anne Kari Kongsrud.

## Referanser


## Eksterne lenker
*
Kulør

**Kulør** er en egenskap ved farger, slik de oppfattes av øyet. Kuløren angir fargetonen som framkommer når øyets primærfarger rødt, grønt og blått opptrer med ulik intensitet. Ulike kulører oppfattes som kvalitativt forskjellige farger. Dersom rødt, grønt og blått opptrer med samme intensitet, vil det oppfattes som fravær av kulør (grått). Kulørene framstilles ofte i en fargesirkel.

Flere vanlige fargemodeller (HSL, HSV og HVC) har kulør som en av tre komponenter.

Den intuitive oppfattelsen av kulør kan knyttes til lysets bølgelengde i det elektromagnetiske spekteret ved begrepet dominerende bølgelengde.
Den norske leserprisen

**Den norske leserprisen** er en litteraturpris som utdeles årlig etter avstemning blant medlemmene av Bokklubben Nye Bøker. Prisen går til forfatteren av den bokklubbutgivelsen «som har gjort mest inntrykk på medlemmene i foregående år», og ble første gang utdelt i 2001.

Leserprisen består av 50&nbsp;000 kroner og en skulptur av Kjell Erik Killi Olsen. Prisvinneren blir bedt om å utpeke «en lovende norsk forfatter», som får en ytterligere pris på 50&nbsp;000 kroner. 

## Prisvinnere
*2001 &ndash; Lars Saabye Christensen, for *Halvbroren*
::  &ndash; Aleksander Melli

*2002 &ndash; Linn Ullmann, for *Nåde*
::  &ndash; Ingvild Burkey

*2003 &ndash; Anne Karin Elstad, for *Odel*
::  &ndash; Thure Erik Lund

*2004 &ndash; Ingar Sletten Kolloen, for *Hamsun. Erobreren*
::  &ndash; Johan Harstad

*2005 &ndash; Anne Birkefeldt Ragde, for *Eremittkrepsene*
::  &ndash; Sigmund Løvåsen

*2006 &ndash; Anne Karin Elstad, for *Hjem*
::  &ndash; Hilde Hagerup

*2007 &ndash; Jo Nesbø, for *Snømannen*
::  &ndash; Tiger Garté

*2008 &ndash; Jo Nesbø, for *Hodejegerne*
::  &ndash; Lars Petter Sveen
Corazón

**Corazón** er et norsk band fra Halden, som tidligere het **El Corazón**. Bandet ble startet i 2001 og har gitt ut to album. Musikken har blitt karakterisert som countrypop. Bandet har hatt radiohiter med «Karma» og «By Your Side».

## Bandmedlemmer
*Ronald Prang, vokal
*Freddy Holm, vokal
*Espen Holtan, bass
*Magnus Buer Hansen, trommer
*Christian Thun Eriksen, gitar, banjo, fiolin og saksofon
*Morten Gustavsen, pedal-steel gitar
*Ole Morten Gimle, cello

## Diskografi
* *[[El Corazón (album)|El Corazón]]* (2003)
* ''Dust to Shake (2006)

## Eksterne lenker
*
Duff McKagan

**Duff McKagan** (født **Michael Andrew McKagan** 5. februar 1964 i Seattle) er en amerikansk rockemusiker.

## Bakgrunn
Han vokste opp i et irsk strøk, hvor annenhver gutt het Michael. Familien begynte derfor allerede da han var to år å kalle han «Duff» (usikkert hvorfor akkurat dette navnet). Kallenavnet har hengt igjen helt til dagen i dag, og han kaller seg selv også Duff.

## Band
Da McKagan var 19 år, i 1983, reiste han til Los Angeles i California. Her svarte han på en annonse fra Road Crew som søkte etter en bassist. Da møtte han Saul «Slash» Hudson og Steven Adler. Etter å ha blitt passelig fulle på kvelden våknet McKagan opp som den nye bassisten i Road Crew. De holdt sammen i tre år til de slo seg sammen med Hollywood Rose, ledet av W. Axl Rose, og ble til Guns N' Roses. McKagan var medlem her helt til 1997 da han sluttet for godt.

I 2001 dannet McKagan sammen med Slash og Matt Sorum (også fra Guns N' Roses), Scott Weiland fra Stone Temple Pilots og Dave Kushner fra Dave Navarros band et nytt rockeband kalt Velvet Revolver.

14. oktober 2010 ble han gjenforent med Axl Rose og Guns N`Roses da han spilte med bandet på noen låter i O2 Arena i London. Han spilte bassgitar på «You Could Be Mine» og gitar på «Nice Boys», «Knockin' on Heaven's Door» og «Patience».

I 2012 ble han innlemmet i Rock and Roll Hall of Fame som medlem av Guns N' Roses, og i 2016 var han offisielt tilbake i bandet, sammen med Slash.

## Privatliv
27. august 1998 fikk han datteren Grace med modellen og badetøy-designeren Susan Holmes. Ganske nøyaktig et år etter, 28. august 1999, giftet de seg i sitt eget hjem i Seattle. 16. juli 2000 fikk de sitt andre barn, igjen en jente, Mae Marie.

## Plateutgivelser
* *Live Like A Suicide* (Guns N' Roses) 1986
* *Appetite For Destruction* (Guns N' Roses) 1987
* *GN'R Lies* (Guns N' Roses) 1988
* *Use Your Illusion 1* (Guns N' Roses) 1991
* *Use Your Illusion 2* (Guns N' Roses) 1991
* *The Spaghetti Incident?!* (Guns N' Roses) 1993
* *Believe In Me* (solo) 1993
* *Neurotic Outsiders* (Neurotic Outsiders) 1996
* *10 Minute Warning* (10 Minute Warning) 1998
* *Beautiful Desease* (ikke gitt ut) 1999
* *Live Era '87-'93* (Guns N' Roes) 1999
* *Mad For Racket* (Mad For Racket) 2000
* *Dark Days* (Loaded) 2001
* *Contraband* (Velvet Revolver) 2004
* *Libertad* (Velvet Revolver) 2007
* *Sick* (Duff McKagan's Loaded) 2009

## Referanser


## Eksterne lenker
* 
* 
* 
*
Egyptisk (språk)

**Egyptisk** var det språket som ble praktisert i oldtidens Egypt, en gren av afroasiatiske språk, og dermed beslektet med semittiske språk og flere andre språk i det nordlige Afrika. Det var et betydningsfullt språk i Orienten i oldtiden og er et av verdens eldste litteraturspråk. De eldste kjente fullstendig skriftlige setningene på oldtidsegyptisk har blitt datert til rundt 2690 f.Kr., noe som gjør det til ett av de aller eldste dokumenterte språk som er kjent, sammen med sumerisk.

I likhet med de semittiske språka ble verbene bøyd i aspekt, etter om en handling var avsluttet eller uavsluttet. Egyptisk ble snakket fram til slutten av 1600-tallet i formen av koptisk. Det nasjonale språket i dagens moderne Egypt er egyptisk arabisk som gradvis har fortrengt koptisk som dagligspråket i århundrene etter den muslimske erobringen av Egypt.

Egyptisk deles inn i flere utviklingsstadier. Gammelegyptisk ble talt i de eldste dynastiene og stammer antagelig fra et uregyptisk språk som var enda eldre. Mellomegyptisk dateres til så tidlig som 1900-tallet f.Kr. Senegyptisk regnes fra omkring 1100&ndash;500 f.Kr. Deretter utviklet språket seg til det demotiske språket som ble brukt frem til 400 e.Kr. Siden utviklet språket seg til koptisk, som ble talt frem til 1600-tallet e.Kr. og som fortsatt brukes som liturgisk språk i den koptiske kirken.

Egyptisk kan inndeles i seks større utviklingsperioder:

* Uregyptisk (før 2500-tallet f.Kr. )
* Gammelegyptisk (2500-tallet f.Kr. - 1900-tallet f.Kr.)
* Mellomegyptisk (1900-tallet f.Kr. - 1400-tallet f.Kr.)
* Nyegyptisk (1400-tallet f.Kr. - 600-tallet f.Kr.)
* Demotisk (600-tallet f.Kr. - 400-tallet e.Kr.)
* Koptisk (400-tallet e.Kr. - 1300-tallet)

## Se også
* Hieroglyf
* Egypts historie

## Referanser


## Litteratur
* Allen, James P. (2000): *Middle Egyptian: An Introduction to the Language and Culture of Hieroglyphs*. Cambridge University press. ISBN 0-521-65312-6.
* Callender, John B. (1975): *Middle Egyptian*. Undena Publications. ISBN 0-89003-006-5.
* Loprieno, Antonio (1995): *Ancient Egyptian: A linguistic introduction*. Cambridge University press. ISBN 0-521-44384-9.
* Satzinger, Helmut (2008): «What happened to the voiced consonants of Egyptian?» (PDF). **2**. *Acts of the X International Congress of Egyptologists*. s. 1537–1546.
Afroasiatiske språk

**Afroasiatiske språk** er en språkfamilie som består av undergruppene semittiske språk, egyptisk, omotiske språk, tsjadiske språk, bejaspråk, kusjittiske språk og berbiske språk. Det er bred enighet blant språkforskere i dag om at disse språkene (med unntak av omotiske språk) er beslektet.

## Referanser
Tvrtko Kotromanić

**Tvrtko I** (født **Tvrtko Kotromanić** i 1338, død 1391) blir sett på som den største innfødte hersker av kongedømmet Bosnia i middelalderen. Han hersket fra 1353 til 1391, først som *ban*, og fra 1377 som den første bosniske kongen. 

Tvrtko I var en innfødt hersker og hans stat inneholdt mesteparten av dagens Bosnia-Hercegovina og noen deler av Kroatia og Serbia og Montenegro slik vi kjenner det i dag. Han tok landet fra et lite autonomt området til et velstående kongerike. Han døde i 1391 under mystiske omstendigheter og det er trodd at han ble forgiftet av dominikanerordenen på grunn av interne stridigheter omkring hans foreslåtte giftemål med en Habsburger.

## Referanser
Liste over norske boligbyggelag (fylkesvis)

Oversikten er basert på medlemsoversikten til Norske Boligbyggelags Landsforbund, og er organisert fylkesvis.
## Østfold
*Halden Boligbyggelag
*Sarpsborg og Omegns Boligbyggelag
*Vansjø Boligbyggelag
## Akershus
*Asker og Bærum Boligbyggelag (ikke medlem av NBBL)
*BORI BBL (tidligere navn: Boligbyggelaget Romerike)
*Nannestad Boligbyggelag
## Oslo
*Boligbyggelaget Usbl (USBL)
*LHL Bygg
*OBOS
*Ensliges Landsforbunds Boligbyggelag
## Hedmark
*Kongsvinger og Omegns Boligbyggelag
## Oppland
*Gjøvik og Omegn Boligbyggelag
## Buskerud
*Nedre Buskerud Boligbyggelag
*Kongsberg Boligbyggelag
*Ringbo Boligbyggelag
## Vestfold
*Larvik Boligbyggelag
*Sandefjord Boligbyggelag
## Telemark
*Kragerø Bolig og Byggelag
*Porsgrunn Bamble Borgestad Boligbyggelag
*Rjukan og Tinn Boligbyggelag
*Skien Boligbyggelag
*Notodden Boligbyggelag
## Aust-Agder
*Arendal Boligbyggelag
*Risør Boligbyggelag
## Vest-Agder
*Sørlandet Boligbyggelag
## Rogaland
*Haugesund Boligbyggelag
*Bate
*Jæren Boligbyggelag
## Hordaland
*Tyssedal Boligbyggelag
*Bergen og Omegn Boligbyggelag (BOB BBL)
*Stord Boligbyggelag
*Vestlandske Boligbyggelag
*OBOS StorBergen
## Sogn og Fjordane
*BOiVEST
*Årdal Boligbyggelag
## Møre og Romsdal
*Kristiansund Boligbyggelag
*Møre og Romsdal Boligbyggelag
*Sunndal Boligbyggelag
*Ålesund Boligbyggelag
## Sør-Trøndelag
*Boligbyggelaget TOBB (TOBB)
## Nord-Trøndelag
*Namsskogan Boligbyggelag
*Boligbyggelaget Midt
## Nordland
*Ofoten Midt-Troms Boligbyggelag (OMT BBL) (tidligere navn var Narvik Boligbyggelag)
*Boligbyggelaget NOBL (Bodø Boligbyggelag)
*Mo og Omegn Boligbyggelag
*Mosjøen og Omegn Boligbyggelag
*Indre Salten Boligbyggelag
## Troms
*Bonord
## Finnmark
*ByBo Hammerfest Boligbyggelag
*Nordkapp Boligbyggelag
*Vadsø Boligbyggelag
*Polarlys boligbyggelag (fusjonert med Bonord i 2023)
## Referanser
Indre Østfold Boligbyggelag

**Indre Østfold Boligbyggelag** (tidligere **Eidsberg Boligbyggelag**) ble startet 7. desember 1961 og opererete i flere kommuner i Østfold, blant annet Eidsberg, Trøgstad og Marker i Østfold. Boligbyggelaget skiftet navn til Indre Østfold Boligbyggelag i 2007.

Boligbyggelaget hadde ca. 1 900 medlemmer og forvaltete 1000 boliger i 48 borettslag, sameier og andre selskap.

Eidsberg Boligbyggelag var en del av Norske Boligbyggelags Landsforbund (NBBL).

I 2013 ble INDBO sammen med Ullensaker Boligbyggelag fusjonert inn Boligbyggelaget Romerike.

## Referanser


## Eksterne lenker
* Indre Østfold Boligbyggelag
* NBBL Årsstatistikk 2009 (pdf)
Hillel Slovak

**Hillel Slovak** (født 13. april 1962 i Haifa i Israel, død 25. juni 1988) var en amerikansk gitarist.

Slovak flyttet til Amerika med sine foreldre da han var fire år. Han var med i originalbesetningen i bandet Red Hot Chili Peppers, sammen med Anthony Kiedis og Michael «Flea» Balzary. Slovak døde av en overdose i 1988 etter mange års narkotikamisbruk. Etter hans bortgang ble John Frusciante ny gitarist i Red Hot Chili Peppers.

I 2012 ble han posthumt innlemmet i Rock and Roll Hall of Fame som medlem av Red Hot Chili Peppers.

## Referanser


## Eksterne lenker
* 
*
Saltstraumbrua

**Saltstraumbrua** er ei fritt frambygg-bru som krysser Saltstraumen mellom Knaplundøya og Straumøya i Bodø kommune i Nordland. Brua er 768 meter lang, lengste spenn er 160 meter og seilingshøyden er 41 meter. Brua har 10 spenn. Den ble åpnet i 1978 og er en del av fylkesvei 17.

Saltstraumbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

## Trivia
I Bodø er det et russekrav blant russen å løpe naken (I senere tid, i undertøyet) over Saltstraumbrua.

## Se også
*Indre Sunnan bru
*Åselistraumen bru

*Liste over broer i Norge
*Liste over broer i Norge etter lengde

## Referanser


## Eksterne lenker
* Saltstraumbrua på broer.no
* Structurae om Saltstraumenbrua
*
Sunnanbrua

**Sunnanbrua** er ei bru mellom Straumøya og fastlandet ikke langt fra Saltstraumen i Bodø kommune i Nordland. Brua er 360 meter lang og har et hovedspenn på 165 meter. Den er en del av fylkesvei 17.

## Se også
*Saltstraumen bru
*Åselistraumen bru

*Liste over broer i Norge
*Liste over broer i Norge etter lengde

## Eksterne lenker
* Bilde av brua sett fra sør.
Siv Kristin Rotevatn

**Siv Kristin Rotevatn** (født 25. juli 1964 i Oslo) er en norsk forfatter. 

Rotevatn er utdannet cand.mag. med idéhistorie mellomfag og nordisk grunnfag, og har tatt Forfatterstudiet i Bø. Hun bor i Nedre Eiker.

## Bibliografi
* *Identiske erfaringer* &ndash; dikt (1998)
* *Dager* &ndash; roman (2003)
* *Strømdykk* &ndash; noveller (2006)
* *Vardøger* &ndash; noveller, Kolon (2007)

## Kilder
*Presentasjon av Siv Kristin Rotevatn i Forfatterkatalogen på Forfattersentrums nettsider

## Eksterne lenker
Innavl

**Innavl** er avvik fra tilfeldig parring i store populasjoner. Det vil si parring mellom beslektede individer som har alleler som er identiske ved nedarving ('identical by descent'). Når samme individ / person finnes flere steder i slektstreet til en etterkommer kan et sykdomsfremkallende gen finnes i begge kromosomene i et kromosompar hos etterkommeren. Et kromosom inneholder et stort antall gener / alleler. Et individ har mange par med kromosomer. I hvert kromosompar er det et kromosom fra faren og et fra moren. Mange sjeldne sykdommer er recessive, det vil si at sykdommen kun oppstår med sykdomsgenet i begge kromosomene i kromosomparet. Innavl gir avkom med redusert genetisk variasjon og økt homozygositet, det vil si samme gen på samme sted i begge kromosomene i kromosomparet.

Innavl fører til økt forekomst av homozygositet hos populasjonens individer. Det vil si at de samme genene finnes i begge kromosomene i kromosomparet. Dødelige eller skadelige alleler vil i økt grad forekomme i homozygot form som resultat av innavl. Dette vil generelt gi populasjonen redusert fitness og altså avkom med generelt redusert overlevelse og/eller vigør – innavlsdepresjon.

En del sykdommer overføres recessivt, det vil si at ett slikt allel ikke gir sykdom før det samme allelet er til stede på begge kromosomer i individet, det vil si at allelet arves fra begge foreldrene. Slike sykdomsframkallende alleler er ofte defekte, dvs. at mutasjoner gjør at allelet ikke lenger koder for et funksjonelt protein.

En populasjons sunnhet betegnes ofte ut ifra heterozygositet. Det vil si at kromosomene i hvert kromosompar vanligvis er forskjellige. En populasjon som er sterkt preget av innavl, dvs. at populasjonens fitness er redusert i forhold til en populasjon der innavlsnivået er lavere, er rammet av innavlsdepresjon. I avlssammenheng kan tiltak mot innavlsdepresjon være å innføre nye individer med annen genetisk sammensetning fra fjerntliggende områder.

Et eksempel på en art som er utsatt for innavlsdepresjon på grunn av liten bestand er den norske fjellreven.

I Telemark har det vært overhyppighet av en alvorlig muskelsykdom (Duchennes muskeldystrofi). Dette er en recessiv sykdom som oppstår når genet finnes i begge kromosomene i kromosomparet.

I Setesdal har man en tilstand som lokalt ble kalt setesdalsrykkja. Dette var den nevrologiske sykdommen Huntington.

## Se også
* Avl
* Tilbakekrysning
Åselibrua

**Åselibrua** er en bjelkebro som krysser Åselistraumen i Bodø kommune i Nordland. Brua er 200 meter lang og har lengste spenn på 30 meter. Den er en del av fylkesvei 17. Brua er kjent for å ha mye sidevind.

## Bildegalleri

Fil:Aaselistraumen-bridge-2010-05-07.jpg|Åselistraumen bru fotografert 7. mai 2010 


## Se også
*Indre Sunnan bru
*Saltstraumen bru

*Liste over broer i Norge
*Liste over broer i Norge etter lengde

## Eksterne lenker
Kjellingstraumen bru

**Kjellingstraumen bru** er ei hengebru som krysser Kjellingsundet i Gildeskål kommune i Nordland. Brua er 622 meter lang, og hovedspennet er 260 meter. Brua ble åpnet i 1975 og er en del av fylkesvei 17.

## Se også
*Sandhornøy bru

*Liste over broer i Norge
*Liste over broer i Norge etter lengde

## Eksterne lenker
* Structurae om Kjellingstraumen bru
Øystein Norvoll

**Øystein Norvoll** (født 1954) er en norsk jazzmusiker (gitar).

Hans tidlige inspirasjon lå i vestkystjazzens Barney Kessel og Jim Hall. I 1973 vant han den europeiske musikkonkurransen «Gjett på Jazz».

Norvoll ledet Nordnorsk Jazzforum, og var sentral i forumets utgivelse av *Distant Reports* med nordnorsk jazz (Gemini, 2001).  «Øystein Norvoll quintet» besøkte Kongsberg Jazzfestival i 1988. Han har ellers spilt med Hallgeir Pedersen i deres samarbeidsprosjekt «Bebop Guitars» (Nordland Musikkfestuke og Festspillene i Nord-Norge, 1999), ektefellen Marit Sandvik (duo på Moldejazz 2003), Jan Arvid Johansen på «Tonen og Kjærligheten» (2005), samt Stett med Jørn Øien, Asbjørn Johannessen, Konrad Kaspersen og Trond Sverre Hansen (1989). 
 
I «Bossa Nordpå» ga han ut platen *Uma Onda No Mar* (2005), sammen med Marit Sandvik på vokal, Henning Gravrok på saksofon, Finn Sletten på trommer, Oddmund Finnseth på bass og Helge Sveen på saksofon.

Internasjonalt har han samarbeidet med gitarkollegene Randy Johnston, Louis Stewart og altsaksofonisten Jon Gordon.

Han var lærer i musikkskolen i Tromsø.

## Utmerkelser
* Stubøprisen 1995
* Norske Barne- og Ungdomsbokforfatteres pris 2007

## Eksterne lenker
*
Brønnøysund bru

**Brønnøysund bru** er ei fritt frambygg-bru som forbinder øya Torget med fastlandet ikke så langt fra Brønnøysund i Nordland. Brua er 550 meter lang, lengste spenn er 110 meter, og den har seilingshøyde på 30 meter. Brua har 20 spenn. Brua er bygget av entreprenørfirmaet Christie & Opsahl AS, og ble åpnet i 1979. Den er del av fylkesvei 7234.

Øya Torget er mest kjent for fjellet Torghatten.

Hurtigruten passerer under brua.

## Referanser


## Se også
*Liste over broer i Norge
*Liste over broer i Norge etter lengde

## Eksterne lenker
* Bilde av brua sett fra sør.
* Bilde av brua sett fra nordøst.
* Bilde av brua sett fra sør.
* Bilde av brua sett fra nordvest på brua.
Alternative Tentacles

**Alternative Tentacles** er et amerikansk plateselskap som ble opprettet i 1979 av bandet Dead Kennedys for å gi ut singelen *California Über Alles*. Selskapet har siden vært drevet av bandets vokalist Jello Biafra.

Gjennom 80- og 90-tallet var selskapet blant de fremste undergrunnsselskapene for punk og tilstøtende sjangre i USA. Blant bandene som er gitt ut kan i tillegg til Dead Kennedys nevnes DOA, Alice Donut, 7 Seconds, No Means No, Lard, Butthole Surfers, Half Japanese og Neurosis. Selv om selskapet fortsatt gir ut musikk, har det de siste årene satset mer på politiske verbalutgivelser, og har gitt ut plater med bl.a. Noam Chomsky, Greg Palast, Arundhati Roy, Norman Finkelstein og Howard Zinn.

I 2001 fradømte en domstol selskapet retten til å gi ut nye opplag av plater med Dead Kennedys etter at de tidligere medlemmene saksøkte Biafra etter at han nektet å utnytte bandets musikk kommersielt og å la seg bruke av de andre medlemmene da de bestemte seg for å gjenforene bandet.

## Eksterne lenker
*
Hardcore

**Hardcore** (fra engelsk *hard core*, «(med) hard kjerne») brukes i flere forskjellige sammenhenger - blant annet:
* Hardcore (musikkstil)
** Hardcore punk 
** Hardcore elektronika (hardcore techno)
** Happy hardcore
* Hardporno

## Se også
* Core (peker)
DOA

**D.O.A.** er et canadisk hardcore punk-band som har holdt det gående siden 1978. Bandet har gitt ut over 20 album, og har hatt stor innflytelse på en rekke andre band, deriblant Red Hot Chili Peppers, Green Day, Offspring og No Means No.

## Medlemmer

* Joey «Shithead» Keithley &ndash; Vokal (1987&ndash;)
* Dan Yaremko &ndash; Bass (2002&ndash;)
* James Hayden &ndash; Trommer (2008&ndash;)

## Diskografi

### Studioalbum

* *Something Better Change* (1980)
* *Hardcore '81* (1981)
* *War on 45* (1982)
* *Bloodied But Unbowed* (1984)
* *Let's Wreck The Party* (1985)
* *The Dawning Of A New Error* (1985)
* *True (North) Strong And Free* (1987)
* *Murder* (1990)
* *Last Scream Of The Missing Neighbors* (1990)
* *Talk Minus Action Equals Zero* (1991)
* *Greatest Shits* (1991)
* *13 Flavours Of Doom* (1992)
* *Moose Droppings* (1993)
* *Loggerheads* (1993)
* *The Black Spot* (1995)
* *The Lost Tapes* (1998)
* *Festival Of Atheists* (1998)
* *Win The Battle* (2002)
* *War And Peace* (2003)
* *Live Free Or Die* (2004)
* *Northern Avenger* (2008)
* *Kings of Punk, Hockey and Beer* (2009)
* *Talk-Action=0* (2010)
* *We Come in Peace* (2012)
* *Hard Rain Falling* (2015)
* *Fight Back* (2018)
* *Treason* (2020)

### Samlealbum

* *Vancouver Complication* (1979)
* *Let Them Eat Jellybeans* (1981)
* *Rat Music For Rat People*
* *Something To Believe In*
* *Terminal City Ricochet* (1990, soundtrack)
* *More Than A State Of Mind*
* *Last Call*
* *Short Music For Short People* (1999)
* *Return of the Read Menace* (1999)
* *You Call This Music?! Volume 1*
* *P.E.A.C.E. War Compilation*
* *Smells Like Bleach: A Punk Tribute to Nirvana*
* *Rock Against Bush, Vol. 1* (2004)
* *Greatest Shits* (2005)
* *Canucks Punk Rock* (2006)

### Videoutgivelser

* *Best Of Flipside*
* *Live at the Assassination Club* (1984)
* *Warrior* (1986)
* *The End*
* *Greatest Shits Video*
* *Smash The State* (2007)

## Eksterne lenker
* 
* 
*
Marit Sandvik

**Marit Sandvik** (født 1956) er en norsk jazzsanger. 

Hun har medvirket i en rekke vokal- og jazzgrupper i Harstad, Trondheim og Tromsø. Sandvik etablerte i 1993 sekstetten Bossa Nordpå med Helge Sveen, Henning Gravrok, Øystein Norvoll, Oddmund Finnseth og Finn Sletten. I 1997 startet hun Norvoll/Sandvik duo sammen med gitarist Øystein Norvoll, og var medlem av vokalkvartetten Plagiacci, som i 1998 satte opp Hasseåtage-revyen *Spader, Madam!*. Med sin egen kvintett Marit Sandvik Band (etablert 1998), med Henning Gravrok, Eivind Valnes, Sigurd Ulveseth og Finn Sletten) har hun turnert internasjonalt. 

Hun medvirker på Nordnorsk Jazzforums *Distant Reports* (2001), Jan Arvid Johansens *Tonen og Kjærligheten* (2005), Roger Johansens *Evening Songs* (2005) og *World of Emily* (2007), Henning Gravroks «Q» (2009), Jørgen Nordeng/Joddskis *Krig og kjærlighet* (2010), Tore Johansens «Natt, stille» (2010) og "Nord" (2011). Hun er bosatt i Tromsø og ledet Tromsø Jazzklubb (1990–1996).
## Familie
Hun er gift med jazzgitaristen Øystein Norvoll. Datteren Dagny Norvoll Sandvik (1990–) ble popsanger, og laget en sang som ble brukt i TV-serien ''Grey's Anatomy''.
## Egne utgivelser
* 1995: *[[Song, Fall Soft]]*, med Jazz i Nord
* 2002: *[[Even Then (Mother Song)]]* med Marit Sandvik Band
* 2005: *[[Uma onda no mar]]* med Bossa Nordpå
* 2017: *Gå, sveve*, med tekster av Brynjulf Bjørklid som skrev TIL-sangen. Christoffer Mathisen på steelgitar.
## Utmerkelser
* Stubøprisen 1993
* Nordlysprisen 2011

## Referanser


## Eksterne lenker
* 
*  Biografi fra Jazzbasen.
*  Diskografi fra Jazzbasen.
Golden Gate Bridge

**Golden Gate Bridge**, på norsk også kjent som **Golden Gate-broen**, er en hengebro over Golden Gate, munningen av San Francisco-bukten i Stillehavet. Broen forbinder San Francisco med Marin County, og er 2,7 km lang. Den er en del av California State Route 1.

Broen ble bygget mellom 1933 og 1937, og er med sitt  meter lange hovedspenn en av verdens lengste hengebroer. Den var inntil 1964 verdens lengste bro totalt. Broen er en vektankret hengebro, og  meter med åpent vann passerer under dens to høye brutårn av stål. Broens to hovedkabler er spent mellom to elegante tårn og veier  tonn hver.

Hovedkablene er laget av over  individuelle vaiere og overfører vertikalkrefter fra brodekket til tårnene.

Golden Gate Bridge var en suksess og hadde inntjent sine kostnader på 75 millioner dollar innen 1971. Kun reisende på vei sørover inn i San Francisco måtte betale bompenger. De siste 70 årene har den stått imot utallige jordskjelv, inkludert det ødeleggende jordskjelvet med en styrke på 7,1 på Richters skala i 1989. Broen har bare vært stengt tre ganger på grunn av sterk vind i hele dens historie.

Broen er ved gjennomsnittlig tidevann 67,1 meter over havet.

## Referanser


## Eksterne lenker
*
Ticker

:*For den amerikanske actionfilmen fra 2001, se [[Ticker (film)]]
En *'ticker*' er en kode for allmennaksjeselskaper som brukes i forbindelse med kjøp og salg av [[aksje]]r på [[børs]]er og andre markedsplasser over hele verden. Et eksempel er *NHY'', som representerer Norsk Hydro.
Hoholmen bru

**Hoholmen bru** er ei fritt frambygg-bru på riksvei 828 i Herøy kommune i Nordland. Brua er en del av veiforbindelsen mellom øyene Herøy og Dønna. Brua er  lang og har et hovedspenn på 

## Se også
*Liste over broer i Norge
*Liste over broer i Norge etter lengde
Kalvøyrevet bru

**Kalvøyrevet bru** er ei spennbetongbru i Herøy kommune i Nordland. Brua er 298 meter lang og har et hovedspenn på 95 meter. Den er en del av fylkesvei 7284, som knytter øyene Indre Øksningan og Ytre Øksningan sammen med resten av Herøy kommune.

## Se også
*Liste over broer i Norge
*Liste over broer i Norge etter lengde

## Referanser
Ramsundbrua

**Ramsundbrua** (nordsamisk: *Rámsunddarovvi*) er ei bru som krysser Ramsundet mellom Straumsneset på fastlandet og Spannbogan på Tjeldøya i Tjeldsund kommune i Troms fylke. Brua er 240 meter lang, med lengste spenn 36 meter, og den ble åpnet i 1986. Den er en del av fylkesvei 7548. Brua erstattet fergeforbindelsen mellom Selnes på fastlandet og Sandnes på Tjeldøya. Fergeforbindelsen ble åpnet i 1956.

## Referanser


## Se også
* Kjærfjordbrua
* Liste over broer i Norge
* Liste over broer i Norge etter lengde
Kanstadstraumen bru

**Kanstadstraumbrua** (nordsamisk: *Gánasstrávrovvi*) er ei spennbetongbru som krysser Kanstadfjorden i Lødingen kommune i Nordland. Brua er 160 meter lang, med hovedspenn 80 meter. Brua forbinder den vestre delen av Lødingen kommune (Lødingen Vestbygd) med resten av kommunen. Den er en del av fylkesvei 837, og ble åpnet 12. desember 1976. Brua og veiforbindelsen erstattet fergeforbindelsen mellom Lødingen og Rinøyvåg, som hadde vært i drift siden 20. juni 1960.

## Se også
*Liste over broer i Norge
*Liste over broer i Norge etter lengde

## Referanser
Brattsund bru

**Brattsund bru** er ei fritt frambygg-bro som krysser Brattsundet mellom Brattholmen og Storøya i Meløy kommune i Nordland. Brua er 194 meter lang og har et hovedspenn på 122 meter. Den er en del av fylkesvei 7430, fastlandsforbindelsen til Åmnøya og Grønøya.

## Se også

*Liste over broer i Norge
*Liste over broer i Norge etter lengde

## Referanser
Støvsetbrua

**Støvsetbrua** er ei fritt frambygg-bru i Bodø (tidligere Skjerstad) kommune i Nordland. Brua krysser Misværfjorden mellom Store Sandøya og Støvset. Den er 420 meter lang og har et hovedspenn på 220 meter. Seilingshøyden er 20 meter, og brua har i alt 3 spenn. Brua ble åpnet i 1993 og ligger langs en arm av fylkesvei 812.

## Se også
*Sandkollentunnel

*Liste over broer i Norge
*Liste over broer i Norge etter lengde

## Eksterne lenker
* Bilde av brua sett fra sør.
Vassås bru

**Vassås bru** er ei spennbetongbru på fylkesvei 7200 i Bindal kommune i Nordland. Brua krysser fjorden Osan, ikke langt fra Terråk. Brua er 400 meter lang og har et hovedspenn på 160 meter. Den ble åpnet i 1980. Brua ble bygget av Høyer-Ellefsen AS. Anleggsleder Kurt-Eirik Dishington Johnsen.

## Se også
*Liste over broer i Norge
*Liste over broer i Norge etter lengde
Eva Jensen

**Eva Jensen** (1955–2016) var en norsk forfatter, bosatt i Tromsø. Hennes forfatterskap spenner over lyrikk, romaner, ungdomsromaner, barnebøker og billedbøker. Hun motok flere litterære priser.

Jensen studerte på Elverum lærerhøgskole, Universitetet i Bergen, Universitetet i Tromsø og på forfatterstudiet i Bø. Hun har skrevet om sin egen rolle som forfatter på skoleturné i artikkelen «Det rette svaret».

## Bokutgivelser
* *Dikt og tekstar* &ndash; (1984)
* *Slik er det her* &ndash; barnebok (1986) (illustrert av Sara Tunheim)
* *Denne guten har brune kne* &ndash; (1987)
* *Teori nok for eit kort liv* &ndash; roman (1987)
* *Eg, Kristin* &ndash; ungdomsbok (1988) (illustrert av Wenche Øyen)
* *Ingen smertebutikk* &ndash; «humoristisk folkeviseroman» (1991)
* *Interessert, eg/Interessert, jeg?*  &ndash; ungdomsroman, sammen med Arild Dahl (1991)
* *3 x Jensen*  &ndash; samleutgave (1994)
* *Den rolege gule hunden med brillene* &ndash; roman(1994)
* *Alle i Alta kan* &ndash; alfabetdikt (2000)
* *Tre høns på plenen og fire egg* &ndash; dikt og tekster om tall og matematikk (2002) (illustrert av Gry Moursund)
* *Gullkunde* &ndash; roman (2003)
* * Alt kan begynne med kvitt* &ndash; dikt og tekster om farger og former (2004) (illustrert av Gry Moursund)
* *Djupt inne i sommaren og andre essay* &ndash; (2005)
* *Om drittsekkar på tre måtar*  &ndash; noveller for ungdom (2008)
* *Mens lyset endrar flatene*  &ndash; dikt (2008)
* *Skog, eller noko som har med skog å gjere*  &ndash; barn/ungdom (2009) (illustrert av Anja Bjorli Dahle)
* *Noen roper navnet mitt*  &ndash; ungdomsroman (2012)
* *Videreutdanning i lys og skugge* &ndash; lyrikk, Samlaget (2014)
* *Kom si, kom sa* &ndash; dikt for barn, Samlaget (2017) (illustrert av Iben Sandemose)

## Priser
* Kultur- og kirkedepartementets debutantpris for barne- og ungdomslitteratur 1986, for *Slik er det her*
* Sokneprest Alfred Andersson-Ryssts fond 1994
* Sigmund Skard-stipendet 1995
* Blixprisen 1995
* Samlagsprisen 2004

## Referanser
Åkviksundet bru

**Åkviksundet bru** er ei fritt frambygg-bru som krysser Åkviksundet mellom øyene Dønna og Staulen i Nordland. 

Brua er en del av veiforbindelsen mellom Herøy og Dønna, fylkesvei 828. Åkviksundet bru er  lang, med hovedspenn på 135 meter og seilingshøyde 24,2 meter. Brua har tre spenn og ble åpnet av kong Harald V den 19. juni 1999.

## Se også
* Liste over broer i Norge
* Liste over broer i Norge etter lengde

## Eksterne lenker
* Side om Åkviksundet bru (engelsk)
* Structurae om Åkviksundet bru
Daniel Tynell

**Daniel Tynell** (født 6. januar 1976 i Grycksbo, Dalarnas län) er en svensk tidligere langrennsløper.
Han spesialiserte seg på langdistanserenn, og er først og fremst kjent for sine meritter i Vasaloppet, som han har vunnet tre ganger, i 2002, 2006 og 2009. Han la opp i 2015 og ble manager i langløpslaget Team Tynell.

## Referanser


## Eksterne lenker
* 
* Grycksbo IF
* Intervju med Daniel Tynell i ''Vasalöparen''
Heksemesteren

***Heksemesteren*** er en bokserie på 15 romaner skrevet av den norske forfatteren Margit Sandemo. Bøkene ble skrevet fra 1991 til 1994. Romanene handler om en islandsk heksemester- eller galdrameister- som vinner hjertet til en troskyldig og naiv pike ved navnet Tiril. Den mystiske og okkulte Móri hadde kun étt ønske: å bli verdens beste heksemester. Veien dit er hard, og for å bli det må han få tak i den beryktede Rødskinna ved å mane opp den onde biskop Gottskálk: en uhyre vanskelig oppgave som skulle koste hans rival Galdra-Loftur livet..

Margit Sandemo har senere skrevet bokserien Sagnet om lysets rike, hvor seriene sagaen om Isfolket og Heksemesteren fortsetter og sammensveises. 

## Bøkene
# *[[Trolldom (Heksemesteren)|Trolldom]]*
# *[[Lyset i dine øyne]]*
# *[[Når mørket faller på (bok)|Når mørket faller på]]*
# *[[Ondskapens ansikt]]*
# *[[Ildprøven]]*
# *[[Alvelys]]*
# *[[Vergeløs]]*
# *[[Rittet mot vest]]*
# *[[Ildsverdet]]*
# *[[Dvergemål]]*
# *[[Skammens hus]]*
# *[[Sagn om glemte riker]]*
# *[[Klosteret i tårenes dal]]*
# *[[Frostens datter]]*
# *[[Inn i det ukjente]]*
Lisbet Hiide

**Lisbet Hiide** (født 15. august 1956 i Oslo) er en norsk forfatter og dramatiker. Hun har gått på Forfatterstudiet i Bø.

Hiide fikk stor kritikeroppmerksomhet for debutboken *Alices særegne opplevelse av natt* (1985). Hun er oversatt til flere språk.

## Bibliografi
* *Alices særegne opplevelse av natt* &ndash; novellesamling (1985)
* *Dame med nebb* &ndash; novellesamling (1988)
* *Den ulykksalige enke i Michigan eller Skjebne, håp* &ndash; drama (1994)
* *De lettsindige og tankeløse* &ndash; roman (1996) 
* *Min fars hund* &ndash; roman, Oktober (2010)

## Drama
* *Den ulykksalige enke i Michigan* &ndash; hørespill, NRK Radioteateret (1991)
* *Hvite hester* &ndash; Det åpne teater (2004)

## Priser
* Nordisk Hørespillpris 1993, for *Den ulykksalige enke i Michigan*

## Referanser


## Kilder
* Presentasjon av Lisbet Hiide i Forfatterkatalogen på Forfattersentrums nettsider 

## Eksterne lenker
*
Sandhornøy bru

**Sandhornøy bru** er ei veibru som krysser Tverrsundet mellom fastlandet og Sandhornøya i Gildeskål kommune i Nordland. Brua er 374 meter lang og har et hovedspenn på 154 meter. Den har 3 spenn. Brua ble åpnet i 1989 og ligger langs en arm av fylkesvei 17.

## Se også
*Kjellingstraumen bru

*Liste over broer i Norge
*Liste over broer i Norge etter lengde

## Eksterne lenker
* Bilde av brua sett fra sør
* Bilde av brua sett fra vest.
Grycksbo

**Grycksbo** er et tettsted i Falu kommune i Dalarnas län i landskapet Dalarna i Sverige, om lag 15 kilometer nordvest for Falun i Sverige. I 2010 hadde tettstedet  innbyggere.

Stedet er best kjent for sin bandyklubb, og den store papirfabrikken Grycksbo pappersbruk. Langrennsløperen Daniel Tynell, som har vunnet Vasaloppet tre ganger, kommer fra Grycksbo.

## Referanser
De fem dårlige jomfruer

**De fem dårlige jomfruer** er det folkelige navnet på fem bautasteiner som står på fastlandssiden av Salhusstraumen, dvs. den trangeste delen av Karmsundet mellom fastlandet og Karmøy, så å si innunder Karmsund bru. 

I dag er bare steinene synlig, men i 1825 var det tydelig at de sto på et gravminne. Det var en treudd; en trekantet gravhaug med innsvungne sider. Det sto en stein i hvert hjørne av haugen, og to sto i midten. Selve haugen er nå fjernet ved dyrkning, men steinene har fått stå i fred. I 1901 ble det funnet en steinsamling rett vest for og innunder de to sentrumssteinene. Den viste seg å inneholde en grav; i et åpent rom mellom steinene lå et bronsekar, viklet omhyggelig inn i never. I karet lå brente bein av en middelaldrende mann, pakket inn i et klede. Sammen med beina lå også fem bjørneklør. 

Bronsekaret er et såkalt hemmoorkar, en type som er produsert på romersk område, men som er velkjent som gravurne på germansk område i Nord- og Mellom-Europa. Dette karet har vært gammelt og velbrukt da det ble satt i graven, likevel tyder det på at den døde kommer fra øverste skikt i samfunnet. Det at han ble lagt på likbålet svøpt i en bjørnefell tyder også på dette. Datering på anlegget kan settes til første halvdel av 300-tallet e.Kr.. 

Navnet på gravminnet er utvilsomt av nyere dato. Det henspiller på beretningen i Matteus’ evangelium, om lignelsen om de fem gode og fem dårlige jomfruer. Dette er blitt satt sammen med tradisjonene om Olav den hellige til et opphavssagn:

*En gang var Olav den hellige på vei nordfra til kongsgården ved [[Avaldsnes]]. Da han passerte Salhusstraumen fikk han se fem unge jenter som sto på stranden. De ropte til ham, og ville at han skulle komme i land til dem. Men kongen ropte tilbake at de kunne bare stå der i all sin skamløshet og vente til han kom. Da ble jentene til stein, og all tid siden har de stått og sett over mot Avaldsnes og ventet på kongen.*

## Referanser


## Eksterne lenker
Plácido Domingo

**Plácido Domingo** (født 21. januar 1941) er en spansk barytonsanger og dirigent. Han var tidligere en verdenskjent tenor, men har i de senere år opptrådt med ledende barytonroller såsom Rigoletto. Domingo har et bredt repertoar og ble tidligere regnet som en av verdens ledende tenorer. Sammen med Luciano Pavarotti og José Carreras opptrådte han ved en rekke anledninger som en av «de tre tenorene». 

Domingo ble født i Madrid, men flyttet til Mexico da han var åtte år. Familien drev med zarzuelamusikk, og selv valgte han også dette yrket da han begynte å studere pianospill og dirigering ved det nasjonale konservatoriet i Mexico by. 

Mens han først fikk arbeid som bakgrunnssanger for *Los Black Jeans*, en rockegruppe ledet av César Costa i 1958, gjorde han sin egentlige tenordebut på scenen i 1959. I 1962 ble han ansatt ved den israelske nasjonaloperaen. Han hadde sin første opptreden ved Metropolitan Opera i New York i 1968. Året etter sang han ved La Scala og i 1971 i Covent Garden.

## Æresbevisninger
* Stjerne på Hollywood Walk of Fame
* Presidentens frihetsmedalje, mottatt 9. juli 2002 president George W. Bush
* Österreichisches Ehrenzeichen für Wissenschaft und Kunst
* Knight Commander of the Order of the British Empire
* Æreslegionen
* Den aztekiske ørns orden
* Fyrsten av Asturias' pris for kunst

## Operalia, The World Opera Competition
I 1993 stiftet Domingo en internasjonal konkurranse for operasangere, Operalia, The World Opera Competition. Formålet med konkurransen er å oppdage unge lovende operasangere og å hjelpe dem i gang med sangerkarrieren. I 2015 vant norske Lise Davidsen førsteprisen i klassen for kvinner.

## Referanser


## Eksterne lenker
* 
* 
* 
* Operalia
Mauken

**Mauken** er et fjellmassiv i Målselv kommune i Troms. Det ligger mellom Målselvdalen i sør og Takelvdalen i nord. Fjellet har flere topper, hvorav den høyeste er Stormauken på 1&nbsp;194 meter over havet. Andre topper er Mauktippen (1&nbsp;151 moh.] og Maukungen (1&nbsp;115 moh).

Navnet kommer av det samiske ordet for fjellvåk som er *moike*.

De mest stabile vinterbeitene til Mauken reinbeitedistrikt er konsentrert rundt og vest for Maukenmassivet.

I juni 1941 styrtet et tysk Junkers Ju 88-fly 50 meter nedenfor toppen. Det var elendige flygeforhold, og flygerne så ikke fjellet før de var 30 meter unna. Flyet ble totalvrak og mannskapet på tre omkom. Et par lokale personer fant en pistol ved flyvraket, ble oppdaget og sendt til konsentrasjonsleir i Tyskland.

I 2005 diskuterte investorer om de skulle bygge Målselv fjellandsby der eller på Myrefjellet, der sistnevnte ble valgt.

## Referanser
Niels Christian Ditleff

**Niels Christian Ditleff** (1881–1956) var en norsk diplomat og forfatter, kjent for sin innsats under krigen.

## Liv og virke
### Bakgrunn
Han var sønn av skipskaptein Andreas Ditlef Zachariassen (1842–1884) og Anna Karolina Elise Nilsen (1845–1925), og giftet seg i 1910 med Johanne Margrethe (Hanne) Hagerup Bull (1882–1956), datter av høyesterettssassessor Edvard Hagerup Bull. Etter en tid til sjøs og Sjøkrigsskolen ble han diplomat.
### Posteringer
* 1903–1906 sekretær ved generalkonsulatet i Le Havre
* 1906–1920 visekonsul i Hamburg, Havanna (en tid også chargé d'affaires) og Bilbao, legasjonssekretær i Lisboa, 
* 1920–1926 byråsjef i Utenriksdepartementet
* 1926–1945 ved legasjonen i Warszawa, først som legasjonssekretær, så hvert chargé d'affaires, og fra 1930 som sendemann med sideakkreditering til Praha i Tsjekko-Slovakia og til Bucureşti 1935–1937
*1945–1950 Sendemann ved ambassaden i Helsingfors

### De hvite bussene
Under det tyske angrepet på Polen i 1939 fikk Ditleff igang forhandlinger mellom de krigførende partene og fikk evakuert 1200 personer fra nøytrale nasjoner. Da Norge ble invadert av Tyskland i april 1940 flyktet Ditleff til Sverige, der arbeidet han med å organisere hjelp til Norge. Ditleff tok initiativet til aksjonen med De hvite bussene som reddet skandinaviske sivile fanger ut av tyske konsentrasjonsleire og fengsler våren 1945.

## Utmerkelser
Ditleff ble tildelt en rekke ordener og utmerkelser for sitt virke. Han ble i 1927 utnevnt til ridder av 1. klasse av St. Olavs Orden, forfremmet til kommandør med stjerne i 1939 og tildelt storkors 12. mars 1946 for sitt arbeid for norske og danske fanger i Tyskland. Han ble også tildelt Haakon VIIs Frihetskors og Norges Røde Kors hederstegn. Ditleff ble hedret med storkors av Dannebrogordenen, Finlands hvite roses orden, Nordstjerneordenen, Ordenen Polonia Restituta, Den hvite løves orden (Tsjekkoslovakia) og Romanias kroneorden. Han ble utnevnt til kommandør av den nederlandske Oranje-Nassau-ordenen og av den portugisiske Kristusordenen. Ditleff mottok videre Kong Christian Xs frihetsmedalje og det svenske røde kors' fortjenstmedalje.

Også kona Hanne Bull (1882–1956; se Bull (slekt)) ble beæret med Kongens fortjenstmedalje i 1939. De døde samtidig i en trafikkulykke i 1956.

Minister Ditleffs vei på Nordberg i Oslo er oppkalt etter ham. I Stavanger ligger *Minister Ditleffs* vei på Våland.

Ordfører Birgitte Gulla Løken avduket 8. mai 2024 «Niels Christian Ditleffs plass» i hans fødeby Larvik like ved Bøkeskogen.

## Referanser

__NOTOC__
## Eksterne lenker
* Ditleffs datter om sin far
Finland under Paralympiske vinterleker 2006

**[[Finland]]** deltok med sju deltakere i de **[[paralympiske vinterlekene 2006]]** i Torino.

## Medaljer

## Deltakere
;Langrenn/Skiskyting
:Sisko Kiiski, Maija Löytynoja, Jarmo Ollanketo, Kalervo Pieksämäki, Ilkka Tuomisto

;Alpin skiidrett
:Katja Saarinen, Dragan Scepanovic

## Kilder
*Athletes and teams list by NPC

## Se også
*Finland ved de paralympiske leker